O‘zbekistonda 4—10-oktabr kunlari “Keksalar haftaligi” o‘tkaziladi

O‘zbekistonning barcha hududlarida 4—10-oktabr kunlari “Keksalarni e’zozlash, ularga hurmat-ehtirom ko‘rsatish — xalqimizga xos ezgu fazilat” g‘oyasi ostida “Keksalar haftaligi” o‘tkazilishi rejalashtirilmoqda. Bu haqda 21-sentabrda o‘tkazilgan brifingda Mahalla va oilani qo‘llab-quvvatlash vazirligi mas’ul xodimi Farhod Eshmo‘minov ma’lum qildi.

Uning bildirishicha, Vazirlar Mahkamasining “Keksa avlod vakillarining jamiyatdagi o‘rni va ijtimoiy faolligini yanada oshirish chora-tadbirlari to‘g‘risida”gi qaroriga asosan har yili oktabr oyining birinchi haftasida respublika miqyosida “Keksalar haftaligi”ni o‘tkazish belgilangan.
4—10-oktabr kunlariga rejalashtirilayotgan ushbu haftalik doirasida joylarda qator ma’naviy-ma’rifiy, sport, obodonlashtirish va xayriya tadbirlari o‘tkazilishi belgilangan.
Xususan, haftalik doirasida:
Shuningdek, “Keksalar haftaligi” davomida pensioner, yakka va yolg‘iz yashovchi keksalar holidan xabar olinib, ularning uy-joy, maishiy muammolarini hal etishga ko‘maklashiladi, oziq-ovqat mahsulotlari taqdim etiladi.
Turli sohalarda faoliyat yuritib, nafaqaga chiqqan keksa avlod vakillari ishtirokida uchrashuvlar uyushtiriladi;
Malakali shifokorlardan tashkil topgan “Tibbiyot avtobuslari” orqali respublikaning barcha hududlari, jumladan, chekka va olis hududlarda joylashgan mahallalarda yashovchi ijtimoiy himoyaga muhtoj nuroniylar chuqurlashtirilgan tibbiy ko‘rikdan o‘tkaziladi hamda zarur dori-darmon vositalari bilan ta’minlanadi. Nogironligi bor keksa ayollarga reabilitatsiya vositalari, ya’ni nogironlik aravachasi, hassa va qo‘ltiqtayoq, eshitish moslamalari taqdim etiladi;
“100 yosh bilan yuzlashganlar” nomli kitob-albom, “Keksalik va ma’naviy meros”, “Keksalari e’zozlangan yurt” nomli risolalar taqdimoti o‘tkaziladi.
 O‘zbekistonda o‘zgalar parvarishiga muhtoj yolg‘iz keksalar va nogironligi bo‘lgan shaxslarga “aqlli soat”lar yetkazib beriladi